rejauldu/bengali-wikipedia huggingface dataset:
পুটুনির দ্বীপ  বাংলাদেশের খুলনা বিভাগের বাগেরহাট জেলার মংলা উপজেলার দুবলার চর থেকে ১০ কিলোমিটার দক্ষিণে বঙ্গোপসাগরের অবস্থিত একটি দ্বীপ। এটি খুলনা জেলার একটি নতুন পর্যটন আকর্ষণীয় স্থান।   বিবরণ ও নামকরণ  বঙ্গবন্ধু দ্বীপ সুন্দরবন সাতক্ষীরা রেঞ্জে পরেছে। সুন্দরবনের হিরণ পয়েন্ট থেকে ১৫ কিলোমিটার ও দুবলারচর থেকে ২০ কিলোমিটার দক্ষিণ-পশ্চিমে বঙ্গোপসাগরের বুকে দ্বীপটি অবস্থিত। যা বঙ্গবন্ধু চর, বঙ্গবন্ধু আইল্যান্ড নামেও ডাকা হয়। সমুদ্রপৃষ্ঠ থেকে প্রায় দুই মিটার উচ্চতায় অবস্থিত নতুন এই দ্বীপ প্রকৃতির অপার সৌন্দর্যের অনন্য উদাহরণ। ১৯৯২ সালে বঙ্গোপসাগরে মাছ ধরতে গিয়ে প্রথম নতুন জেগে ওঠা একটি চরের দেখা পান বঙ্গবন্ধু শেখ মুজিবুর রহমানের একনিষ্ঠ ভক্ত, মালেক ফরাজী নামের এক মৎস্য শিকারী। এ সময় তিনি জনমানবহীন এ দ্বীপের নাম দেন "বঙ্গবন্ধু দ্বীপ" এবং সেখানে একটি সাইন বোর্ড লাগিয়ে দিয়ে আসেন।   ইতিহাস  ১৯৭৬ সাল থেকেই স্যাটেলাইট ইমেজে দ্বীপটির অস্তিত্ব পাওয়া গেছে। এর পর দ্বীপটি মাঝেমধ্যে জেগে ওঠে আবার ডুবে যায়। পরবর্তীতে ২০০৪ সালের পর থেকে দ্বীপের আকার ধীরে ধীরে স্থিতিশীল অবস্থায় আসতে থাকে। এর পর থেকে না ডুবে ক্রমেই বড় হচ্ছে দ্বীপটি। ২০১৭ সালে ঢাকা বিশ্ববিদ্যালয়ের একদল গবেষক নতুন করে জেগে ওঠা দ্বীপটিতে যায়। সেখানে তারা টানা তিনদিন অবস্থান করে দ্বীপটির অভ্যন্তরীণ মৃত্তিকা, ডিসিপি জরিপ ও ভিজিবিলিটি অ্যানালাইসিসসহ বিভিন্ন ধরনের বিজ্ঞানভিত্তিক অনুসন্ধান চালান।   ভৌগোলিক আয়তন ও ভূপ্রকৃতি  শুরুতে মাত্র ২ একর আয়তন থাকলেও, বর্তমানে এই দ্বীপ ৭ দশমিক আট-চার বর্গকিলোমিটার জায়গা নিয়ে দাঁড়িয়ে আছে। রয়েছে ৯ কিলোমিটার দীর্ঘ আর ৫শ’ মিটার প্রশস্ত বালুকাভূমি বা সমুদ্রসৈকত। বর্তমানে দ্বীপটির আয়তন ৭ দশমিক ৮৪ বর্গকিলোমিটার। এর উচ্চতা সমুদ্রপৃষ্ঠ থেকে প্রায় ২ মিটার। দ্বীপটির চারদিকে গড়ে উঠেছে প্রায় নয় কিলোমিটার দীর্ঘ ও ৫০০ মিটার প্রশস্ত সমুদ্রসৈকত। দ্বীপটির পেছনেই রয়েছে নয়নাভিরাম ছোট ছোট বালির ঢিবি বা বালিয়াড়ি। সর্ব পেছনে রয়েছে এক দশকেরও কম সময়ে গড়ে ওঠা সবুজ, শ্যামল বিস্তীর্ণ বনাঞ্চল ও ম্যানগ্রোভ ফরেস্ট।   উদ্ভিদ ও প্রাণি বৈচিত্র  জীববৈচিত্র্যের আঙ্গিকেও দ্বীপটির উদ্ভিদ ও প্রাণিসম্ভার বেশ বৈচিত্র্যময়। অজস্র লাল কাঁকড়ার মনোরম ছোটাছুটি, স্বচ্ছ পানি, প্রশস্ত বালুকাভূমিসহ জীববৈচিত্র্যে সমৃদ্ধ দ্বীপটিকে নান্দনিক করে তুলেছে। প্রাথমিকভাবে দ্বীপটিতে চার প্রজাতির কাঁকড়া, ১৬ প্রজাতির মোলাস্কা (শামুক-ঝিনুক ইত্যাদি), আট প্রজাতির প্লাংকটন ও দুই প্রজাতির বার্ণাকল পাওয়া গেছে। এছাড়া দ্বীপটিতে এক প্রজাতির এসিডিয়ানের সন্ধান মিলেছে, যা বাংলাদেশে প্রথম। এছাড়া স্থলজ প্রাণিকুলের মধ্যে ফড়িং, প্রজাপতি, মৌমাছিসহ বিভিন্ন প্রজাতির পোকা-মাকড় পাওয়া যায়।  পর্যটন  সুন্দরবনের কাছে নতুনরূপে আবিষ্কৃত ‘বঙ্গবন্ধু দ্বীপে’ পর্যটন বিকাশে বিপুল সম্ভাবনা। আশেপাশের পরিচিত পর্যটন স্থানের সঙ্গে মিলিয়ে সমন্বিত উদ্যোগের মাধ্যমে দ্বীপটিকে দেশি-বিদেশি পর্যটকদের জন্য আকর্ষণীয় গন্তব্য।   আরও দেখুন    বাংলাদেশের দ্বীপসমূহের তালিকা   তথ্যসূত্র   বিষয়শ্রেণী:খুলনা বিভাগের দর্শনীয় স্থান বিষয়শ্রেণী:বাগেরহাট জেলার দর্শনীয় স্থান বিষয়শ্রেণী:বাংলাদেশের দ্বীপ বিষয়শ্রেণী:শেখ মুজিবুর রহমানের স্মারক বিষয়শ্রেণী:বাংলাদেশের জনবসতিহীন দ্বীপ
শোলাকিয়া ঈদগাহ ময়দান বাংলাদেশের কিশোরগঞ্জ শহরের পূর্ব প্রান্তে নরসুন্দা নদীর তীরে অবস্থিত একটি বৃহৎ ও ঐতিহাসিক ঈদগাহ মাঠ। এটি ঈদুল ফিতর ও ঈদুল আজহা উপলক্ষে আয়োজিত বাংলাদেশের সবচেয়ে বড় ঈদের জামাতের জন্য সুপরিচিত। ২০২৫ সালে ঈদুল ফিতরের জামাতে প্রায় ছয় লক্ষাধিক মুসল্লি অংশগ্রহণ করেন।   ইতিহাস ও অবকাঠামো  ১৮২৮ সালে ইয়েমেন থেকে আগত সুফি সৈয়দ আহমেদ শোলাকিয়ার নিজস্ব তালুকে ঈদের জামাতের সূচনা করেন। তাঁর ইমামতিতেই প্রথম জামাত অনুষ্ঠিত হয়। অনেকের মতে, মোনাজাতে তিনি মুসল্লিদের প্রাচুর্য বোঝাতে 'সোয়া লাখ' কথাটি ব্যবহার করেন, যার থেকেই 'শোলাকিয়া' নামের উৎপত্তি। আবার কেউ কেউ বলেন, মোগল আমলে এখানকার পরগনার রাজস্ব ছিল সোয়া লাখ টাকা, এবং সেই উচ্চারণ থেকেই শোলাকিয়া এসেছে। ১৯৫০ সালে দেওয়ান মান্নান দাদ খাঁ অতিরিক্ত ৪.৩৫ একর জমি দান করেন।   অবকাঠামো  শোলাকিয়া ঈদগাহ মাঠের মোট আয়তন ৭ একর। মাঠটি উঁচু দেয়ালে ঘেরা এবং প্রবেশের জন্য নির্দিষ্ট ফাঁকা স্থান রয়েছে। এতে ২৬৫টি কাতার রয়েছে, প্রতিটিতে ৫০০ মুসল্লি দাঁড়াতে পারেন। এর মাধ্যমে মোট ১,৩২,৫০০ মুসল্লির স্থান হয়। আশপাশের রাস্তাঘাট ও খোলা স্থান ব্যবহার করে ছয় লাখেরও বেশি মুসল্লির অংশগ্রহণ নিশ্চিত করা হয়। পূর্বদিকে একটি দুইতলা মিম্বর ভবন রয়েছে, যেখানে প্রায় ৫০০ নেতৃস্থানীয় মুসল্লি নামাজ আদায় করেন।  ঈদুল ফিতর ও ঈদুল আজহার দিন নানা প্রস্তুতি গ্রহণ করা হয়। ঈদগাহ ময়দানে জাঁকজমকপূর্ণ পরিবেশ তৈরি করা হয়ে থাকে। রেলস্টেশন থেকে ঈদগাহ পর্যন্ত প্রায় এক কিলোমিটার দীর্ঘ সড়কে অস্থায়ী তোরণ নির্মাণ করা হয়, যা দর্শনার্থীদের জন্য আকর্ষণীয় হয়ে ওঠে। ঈদের দিন ঈদগাহ মসজিদ এবং আশপাশের এলাকা সাজানো হয়, যেখানে আলোকসজ্জাসহ নানা শৈল্পিক উপাদান ব্যবহৃত হয়। নামাজ আদায়ে সহায়তার জন্য সমগ্র মাঠজুড়ে মাইকের ব্যবস্থা রাখা হয়। ঈদ উপলক্ষে ঈদগাহ মাঠের পাশে একটি ক্ষুদ্র পরিসরের মেলা অনুষ্ঠিত হয়, যা দর্শনার্থীদের জন্য বিনোদনের সুযোগ সৃষ্টি করে।   ধর্মীয় গুরুত্ব  শোলাকিয়া কেবল ঈদের নামাজের জন্য নয়, বরং বাংলাদেশের বৃহত্তম ধর্মীয় সমাবেশ হিসেবেও পরিচিত। ঈদের নামাজ শুরুর আগে ঐতিহ্যগতভাবে শর্টগানের ফাঁকা গুলির মাধ্যমে মুসল্লিদের প্রস্তুতির সংকেত দেওয়া হয়।   ইমাম ও পরিচালনা  বর্তমানে ইমাম হিসেবে দায়িত্ব পালন করছেন মুফতি আবুল খায়ের মুহাম্মদ সাইফুল্লাহ, যিনি ২০০৪ থেকে ২০০৯ পর্যন্ত এবং ২০২৫ সালে পুনরায় ইমামের দায়িত্ব গ্রহণ করেন। তাঁর পিতা অধ্যাপক মুফতি আবুল খায়ের মুহাম্মদ নুরুল্লাহ ১৯৭৫ থেকে ২০০৩ সাল পর্যন্ত দায়িত্ব পালন করেন। পরিচালনা পরিষদের সভাপতিত্ব করেন কিশোরগঞ্জের জেলা প্রশাসক, এবং এটি একটি ৫১ সদস্যের কার্যনির্বাহী কমিটি দ্বারা পরিচালিত হয়।   প্রেক্ষাপট  শোলাকিয়া এলাকাটি খরমপট্টি ও কোলাপাড়া নামে দুটি মহল্লায় বিভক্ত এবং এখানে ১৮০টি পরিবারে ১,০২৬ জন মানুষ বাস করেন। শোলাকিয়া স্পোর্টিং ক্লাব নামে একটি স্থানীয় ক্রীড়া দল রয়েছে এবং এলাকার অর্থনীতিতে ইট ও টাইলস ব্যবসার প্রভাব রয়েছে।   ২০১৬ সালের হামলা  ২০১৬ সালের ৭ জুলাই ঈদুল ফিতরের দিন সকালে একদল দুর্বৃত্ত ঈদগাহ সংলগ্ন আজিমউদ্দিন উচ্চ বিদ্যালয়ের পাশে পুলিশ চৌকিতে হামলা চালায়। এতে দুই পুলিশ কর্মকর্তা ও একজন বেসামরিক ব্যক্তি নিহত হন এবং আরও অনেকে আহত হন।   তথ্যসূত্র   বিষয়শ্রেণী:কিশোরগঞ্জ জেলা বিষয়শ্রেণী:বাংলাদেশের ধর্মীয় প্রতিষ্ঠান বিষয়শ্রেণী:ঈদগাহ বিষয়শ্রেণী:বাংলাদেশে ইসলাম বিষয়শ্রেণী:ধর্মীয় পর্যটন
ভানু প্রকাশ মিরধা (জন্ম: ২৭ মার্চ ১৯৫৩) তিনি একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি লোকসভার প্রাক্তন সদস্য। ১৯৯৭ সালে, তিনি রাজস্থান রাজ্যের নাগৌর আসন থেকে রাম নিবাস মিরধাকে পরাজিত করে একাদশতম লোকসভা উপ-নির্বাচনে নির্বাচিত হয়েছিলেন।  জন্ম ১৯৫৫ সালে। তিনি দিল্লী বিশ্ববিদ্যালয়ে পড়াশোনা করেছিলেন। তিনি পেশায় কৃষক। তিনি নাথুরাম মিরধার পুত্র।  তিনি শ্রীমতী ইন্দিরা মিরধাকে বিয়ে করেছেন এবং তাঁর দুটি পুত্র রয়েছে।   তথ্যসূত্র    বহিঃসংযোগ        বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:একাদশ লোকসভার সদস্য বিষয়শ্রেণী:রাজস্থানের লোকসভা সদস্য বিষয়শ্রেণী:রাজস্থানের ভারতীয় জনতা পার্টির রাজনীতিবিদ
ঔরঙ্গাবাদ () ভারতের বিহার রাজ্যের ঔরঙ্গাবাদ জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১০৮ মিটার (৩৫৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ঔরঙ্গাবাদ শহরের জনসংখ্যা হল ৭৯,৩৫১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে ঔরঙ্গাবাদ শহরের সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
আবু মাবাদ (বা আবু বকর) আব্দুল্লাহ ইবনে কাসির আল-দারানি আল-মাক্কি, যিনি ইবনে কাস্যারর আল-মাক্কি (৬৬৫-৭৩৭ খ্রি:) (৪৫-১২০ হি:) নামে বেশি পরিচিত,Josef W. Meri and Jere L. Bacharach, Quran, Reciters and Recitation, p. 660. Taken from Medieval Islamic Civilization: L-Z. Abingdon-on-Thames: Taylor & Francis, 2006.   তিনি ছিলেন সাতটি ক্বারীর মধ্যে একটি যা কিরাআত বা কুরআন তেলাওয়াতের পদ্ধতির একজন।Muhammad Ghoniem and MSM Saifullah, The Ten Readers & Their Transmitters. (c) Islamic Awareness. Updated January 8, 2002; accessed April 11, 2016. তার তিলাওয়াত সাধারণত মক্কাবাসীদের মধ্যে জনপ্রিয় ছিল।Peter G. Riddell, Islamic scripture and textual materials, p. 18. Taken from Islam and the Malay-Indonesian World: Transmission and Responses. London: C. Hurst & Co., 2001.    তথ্যসূত্র   বিষয়শ্রেণী:৭৩৭-এ মৃত্যু বিষয়শ্রেণী:৬৬৫-এ জন্ম বিষয়শ্রেণী:কুরআন অধ্যয়ন বিষয়শ্রেণী:মক্কার ব্যক্তি
মুহাম্মদ ইমরান একজন বাংলাদেশী কূটনীতিক এবং মার্কিন যুক্তরাষ্ট্রে বাংলাদেশের রাষ্ট্রদূত। এখানে যোগদানের আগে তিনি ভারতে বাংলাদেশের হাইকমিশনার ছিলেন।   জীবনের প্রথমার্ধ  ইমরান ঢাকা বিশ্ববিদ্যালয়ের অধীনে ময়মনসিংহ মেডিকেল কলেজ থেকে ১৯৮৩ সালে এমবিবিএস সম্পন্ন করেন। তিনি ১৯৮৯ এবং ১৯৯১ সালে বাংলাদেশ লোক প্রশাসন প্রশিক্ষণ কেন্দ্র এবং ফরেন সার্ভিস একাডেমী থেকে আরও প্রশিক্ষণ গ্রহণ করেন।   কর্মজীবন  ইমরান ১৯৮৬ সালে ফরেন সার্ভিসের অংশ হিসেবে বাংলাদেশ সিভিল সার্ভিসে যোগ দেন। ইমরান ১৯৯০ এর দশকের শেষদিকে বাংলাদেশ হাইকমিশনে কাউন্সেলর হিসেবে কাজ করেন।  ২০০৮ থেকে ২০১০ সাল পর্যন্ত ইমরান পররাষ্ট্র মন্ত্রণালয়ে মহাপরিচালক হিসেবে কাজ করেছেন। ইমরান ২০১০ থেকে ২০১৩ সাল উজবেকিস্তানে বাংলাদেশের রাষ্ট্রদূত হিসেবে দায়িত্ব পালন করেন।  ইমরান ২০১৯ সাল সংযুক্ত আরব আমিরাতে বাংলাদেশের রাষ্ট্রদূত হিসেবে দায়িত্ব পালন করেন। ১২ নভেম্বর ২০১৯, তিনি ভারতে বাংলাদেশের হাইকমিশনার নিযুক্ত হন। ২১ জানুয়ারী ২০২১-এ, তিনি ভারতের রাষ্ট্রপতি রাম নাথ কোবিন্দের কাছে তার পরিচয়পত্র পেশ করেন। তিনি দ্বিপাক্ষিক সম্পর্ক নিয়ে আলোচনা করতে আসামের রাজ্যপাল জগদীশ মুখীর সাথে দেখা করেন।   তথ্যসূত্র   বিষয়শ্রেণী:বাংলাদেশী কূটনীতিবিদ বিষয়শ্রেণী:যুক্তরাষ্ট্রে বাংলাদেশের রাষ্ট্রদূত বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতে বাংলাদেশের হাই কমিশনার বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:সংযুক্ত আরব আমিরাতে বাংলাদেশের রাষ্ট্রদূত বিষয়শ্রেণী:উজবেকিস্তানে বাংলাদেশের রাষ্ট্রদূত
thumb|ঊনবিংশ শতাব্দীতে নির্মিত মায়াদেবীর মূর্তি মায়াদেবী () বা রানী মায়াদেবী হলেন বৌদ্ধধর্মের প্রবর্তক গৌতম বুদ্ধের মাতা।   সংক্ষিপ্ত পরিচিতি  মায়াদেবী কোলীয় গণের একজন সুন্দরী রাজকন্যা ছিলেন। তার পিতার নাম ছিল অঞ্জন এবং মাতার নাম ছিল যশোধরা। তিনি ও তার ভগিনী মহাপজাপতি গোতমী'' Buddhist Goddesses of India by Miranda Shaw (Oct 16, 2006)  pages 45-46 উভয়েই তাদের খুড়তুতো ভ্রাতা ও শাক্য প্রজাতন্ত্রের নির্বাচিত প্রধান শুদ্ধোধনকে বিবাহ করেন।History of Buddhist Thought by E. J. Thomas (Dec 1, 2000)  pages   সিদ্ধার্থ গৌতমের জন্ম  thumb|240px|left|স্বপ্নদৃষ্ট শ্বেত হস্তীর মায়াদেবীর গর্ভে প্রবেশ বৌদ্ধ প্রবাদ অনুসারে, এক পূর্ণিমা রাত্রে প্রাসাদে ঘুমন্ত অবস্থায় মায়াদেবী স্বপ্ন দেখেন যে, চারজন দেবতা তাকে হিমালয়ের কোলে এক পবিত্র সরোবরে স্নান করিয়ে পবিত্র বস্ত্র পরিধান করিয়ে সুগন্ধি ও ফুল দিয়ে তাকে সজ্জিত করে তোলেন। এরপর এক শ্বেত হস্তী শুঁড়ে একটি শ্বেত পদ্ম ধারণ করে তাকে তিনবার প্রদক্ষিণ করে ডানদিক থেকে তার গর্ভে প্রবেশ করে। এই স্বপ্নদর্শনের পরে মায়াদেবীর গর্ভাবস্থা উপস্থিত হয় বলে প্রবাদ। শাক্যদের প্রথা অনুসারে গর্ভাবস্থায় মায়াদেবী শ্বশুরালয় কপিলাবস্তু থেকে পিতৃরাজ্যে যাবার পথে অধুনা নেপালের তরাই অঞ্চলের অন্তর্গত লুম্বিনী গ্রামে এক শালগাছের তলায় সিদ্ধার্থের জন্ম দেন। তার জন্মের পর বা সপ্তম দিনে মায়াদেবীর জীবনাবসান হয়।   তথ্যসূত্র   বিষয়শ্রেণী:গৌতম বুদ্ধের পরিবার বিষয়শ্রেণী:সন্তান জন্মদানকালে মৃত্যু বিষয়শ্রেণী:খ্রিস্টপূর্ব ৬ষ্ঠ শতাব্দীর নারী বিষয়শ্রেণী:প্রাচীন রানী সহধর্মিণী বিষয়শ্রেণী:খ্রিস্টপূর্ব ৫৬০-এর দশকে মৃত্যু
মাইকেলেঞ্জেলো মেরিসাই ১৫৭১ সালের ২৯ সেপ্টেম্বর জন্মগ্রহণ করেন। কারাভাজ্জো নামে তিনি জগত বিখ্যাত হয়েছিলেন। ১৬১০ সালের ১৮ জুলাই এই মহান ইতালীয় চিত্রশিল্পী মৃত্যু বরণ করেন। কারাভাজ্জো মিলানের বিখ্যাত চিত্রশিল্পী সিমন পিটারযানোর কাছে ছবি আঁকা শিখেন। ২০ বছর বয়সে তিনি রোমে চলে যান। এসময় রোমে চিত্রশিল্পীদের ব্যাপক কদর ছিলো। প্রধানত রোমে এই সময় অনেক নতুন নতুন চার্চ তৈরি হয়। আর চার্চ গুলোকে ধর্মীয় কাহিনীর ছবি দিয়ে সাজিয়ে তোলার জন্য গুনী চিত্রশিল্পীদের অগ্রাধিকার ছিলো। এদিকে কারাভাজ্জিও ধর্মীয় কাহিনী গুলোকে নিখুঁত ভাবে ফুটিয়ে তুলতে পারতেন তার আঁকা ছবি গুলোতে। ছবি তে আলো আঁধারের সন্নিবেশ ঘটানো আর ছবি গুলোকে জীবন্ত করে তোলার অসাধারন দক্ষতা ছিলো তার। যে কারণে, তিনি সহজেই সকলের দৃষ্টি আকর্ষনে সক্ষম হন।Harris, Ann Sutherland, Seventeenth-century Art & Architecture (Upper Saddle River: Pearson/Prentice Hall, 2008).  শৈশব কাল (১৫৭১–১৫৯২) left|thumb|বয় উইথ এ বাস্কেট অফ ফ্রুট, 1593–1594. Oil on canvas,  রোম.  কারাভাজ্জো মিলান শহরে জন্মগ্রহণ করেন। বাবা ফার্মো আর্কিটেক ডেকোরেটোর হিসেবে কাজ করতেন। কারাভাজ্জিও'র মা লুসিয়া ধনী ঘরের মেয়ে ছিলেন। ১৫৭৬ এ মিলানে ভয়াবহ প্লেগ রোগের মহামারি দেখা যায় । একারণে তার পরিবার মিলান ছেড়ে চলে যায়। ১৫৭৭ এ বাবা এবং এর ৭ বছর পর ১৫৮৪ তে তার মা মারা যান।  বিখ্যাত কিছু চিত্রকর্ম thumb|দ্যা মিউজিশিয়ান, ১৫৯৫–১৫৯৬ thumb|left|বাস্কেট অফ ফ্রুট, c. ১৫৯৫–১৫৯৬ thumb|right|যুডিথ বিহেডিং হলোফার্নিস ১৫৯৮–১৫৯৯ thumb|left|দ্যা কলিং অফ সেন্ট ম্যাথিউ (১৫৯৯–১৬০০) thumb|upright|দ্যা ক্রুসিফিকেশন অফ সেন্ট পিটার, ১৬০১ thumb|upright|left|অ্যামর ভিঞ্চিট অমনিয়া. ১৬০১–১৬০২ thumb|সেন্ট জেরোম, ১৬০৫-১৬০৬ thumb|upright|left|দ্যা সেভেন অয়ার্ক অফ মার্সি, ১৬০৬–১৬০৭ thumb|দ্যা টকিং অফ খ্রিস্ট, ১৬০২.  মৃত্যু ১৬১০ সালের ১৮ জুলাই কারাভাজ্জো মৃত্যু বরণ করেন।  তথ্যসূত্র  Primary sources The main primary sources for Caravaggio's life are:  Giulio Mancini's comments on Caravaggio in Considerazioni sulla pittura, c.1617–1621  Giovanni Baglione's Le vite de' pittori, 1642  Giovanni Pietro Bellori's Le Vite de' pittori, scultori et architetti moderni, 1672 All have been reprinted in Howard Hibbard's "Caravaggio" and in the appendices to Catherine Puglisi's "Caravaggio".  বহিঃসংযোগ  Caravaggio Biography, Style and Technique  Caravaggio, The Prince of the Night Articles and essays  FBI Art Theft Notice for Caravaggio's Nativity  The Passion of Caravaggio Deconstructing Caravaggio and Velázquez  Interview with Peter Robb, author of M  Compare Rembrandt with Caravaggio.  caravaggio-foundation.org  175 works by Caravaggio  Caravaggio, Michelangelo Merisi da Caravaggio WebMuseum, Paris webpage  Caravaggio's EyeGate Gallery  বিষয়শ্রেণী:১৫৭১-এ জন্ম বিষয়শ্রেণী:১৬১০-এ মৃত্যু বিষয়শ্রেণী:ইতালীয় চিত্রশিল্পী বিষয়শ্রেণী:ইতালীয় রোমান ক্যাথলিক বিষয়শ্রেণী:ক্যাথলিক চিত্রশিল্পী বিষয়শ্রেণী:জীবাণুদূষণে মৃত্যু
প্রেতচর্চা () হল জার্মান দার্শনিক এডুয়ার্ড ভন হার্টম্যানের লেখা ১৮৮৫ সালের একটি বই, এই লেখকের আরো একটি উল্লেখযোগ্য বই হলো "ফিলোসফি অফ দ্য আনকনশাস"।   অধ্যাপক করিনা ট্রেইটেলের মতে, এই বইয়ের প্রকাশনা "জার্মান গুপ্ত আন্দোলনের" ইতিহাসের "মূল ঘটনা"গুলির মধ্যে একটি হয়ে ওঠে।  এই বইটি ছিল "সমস্ত অস্বাভাবিক সম্পূর্ণ মনস্তাত্ত্বিক ব্যাখ্যার প্রচেষ্টার প্রথম কাজগুলির মধ্যে একটি।"  সোসাইটি ফর সাইকিক্যাল রিসার্চের অন্যতম প্রতিষ্ঠাতা চার্লস ম্যাসির মতে, এই বইয়ের প্রকাশনা আধ্যাত্মিকতার বিরুদ্ধে পরিচালিত সমস্ত বইয়ের মধ্যে "সবচেয়ে নিষ্ঠুর আঘাত" ছিল।     বইয়ের বিষয়বস্তু    প্রশ্নের সাধারণ অবস্থা।  ভৌত ঘটনা।  প্রকাশের আদর্শতা।  রূপান্তর এবং বস্তুগত রূপায়ন।  আত্মার অনুমান।     মন্তব্য    তথ্যসূত্র    বহিঃসংযোগ    স্পিরিটিজম ।  প্রেতচর্চা ।  বিষয়শ্রেণী:পরামনোবিজ্ঞান বিষয়শ্রেণী:অতিপ্রাকৃত সম্পর্কে বই বিষয়শ্রেণী:জার্মান ভাষার অ-কল্পকাহিনী বই বিষয়শ্রেণী:আধ্যাত্মিকতা সম্পর্কে বই বিষয়শ্রেণী:জার্মান বই বিষয়শ্রেণী:১৮৮৫-এর অ-কল্পকাহিনী বই
ইসমাইল হোসেন তালুকদার বাংলাদেশ মুসলিম লীগের রাজনীতিবিদ, মুক্তিযোদ্ধা, সাবেক সাংসদ ও আয়কর আইনজীবী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে ময়মনসিংহ-২ (ফুলপুর-তারাকান্দা) আসন থেকে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  ইসমাইল হোসেন তালুকদার ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ময়মনসিংহ জেলার গৌরীপুর উপজেলার তাত্রাকান্দা গ্রামে জন্মগ্রহণ করেন।   রাজনৈতিক ও কর্মজীবন  ইসমাইল হোসেন তালুকদার সাবেক ছাত্রনেতা মুক্তিযোদ্ধা ও বাংলাদেশ মুসলিম লীগের রাজনীতিবিদ, সাবেক সাংসদ ও আয়কর আইনজীবী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে ময়মনসিংহ-২ (ফুলপুর-তারাকান্দা) আসন থেকে সংসদ সদস্য নির্বাচিত হয়েছিলেন।   মৃত্যু  ইসমাইল হোসেন তালুকদার ৩ মে ২০১৪ সালে হূদেরাগে আক্রান্ত হয়ে বাংলাদেশের ঢাকার একটি হাসপাতালে মৃত্যুবরণ করেন। মৃত্যুকালে তার বয়স হয়েছিল ৯৮ বছর। তিনি স্ত্রী, চার ছেলে ও নয় মেয়ে নাতি-নাতনিসহ অনেক গুণগ্রাহী রেখে গেছেন। ময়মনসিংহ জেলার গৌরীপুর উপজেলার তাত্রাকান্দা গ্রামের বাড়িতে জানাজা শেষে তাকে দাফন করা হয়।   আরও দেখুন   দ্বিতীয় জাতীয় সংসদ সদস্যদের তালিকা  তথ্যসূত্র    বহিঃসংযোগ   দ্বিতীয় জাতীয় সংসদ সদস্যদের তালিকা (১৯৭৯) –জাতীয় সংসদ  বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশের মুক্তিযোদ্ধা বিষয়শ্রেণী:ময়মনসিংহ জেলার আইনজীবী বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশ মুসলিম লীগের রাজনীতিবিদ বিষয়শ্রেণী:জীবিত ব্যক্তি
এ.কে.এম. মাহমুদ (জন্ম: ১ সেপ্টেম্বর ১৯৭৫) যিনি ইমন নামেও পরিচিত। তিনি সিলেটে জন্মগ্রহণ করেন। বাংলাদেশের প্রথম শ্রেণির এবং লিস্ট এ ক্রিকেটার। বিশেষজ্ঞ উইকেট রক্ষক। তিনি ২০০০ থেকে ২০০৩ সাল পর্যন্ত সিলেট বিভাগের হয়ে খেললেও ব্যাট হাতে খুব কম সাফল্য পান। তবে তিনি সব ধরনের খেলায়৩৭ টি ক্যাচ নিয়েছিলেন।    তথ্যসূত্র   বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সিলেট বিভাগের ক্রিকেটার বিষয়শ্রেণী:সিলেট বিভাগ থেকে আগত ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:উইকেট-রক্ষক
thumb|ফ্লিগেলি অন্তরীপ রুডলফ দ্বীপের উত্তরতম প্রান্তে অবস্থিত ফ্লিগেলি অন্তরীপ () ইউরোপ, ইউরেশিয়া এবং রাশিয়ার উত্তরতম বিন্দু এবং উত্তর মেরু থেকে ৯১১ কিমি দূরে অবস্থিত। এটি রাশিয়ার ফ্রান্‌ৎস ইয়োসেফ দ্বীপপুঞ্জের রুডলফ দ্বীপের উত্তর তীরে অবস্থিত।  অস্ট্রীয় মানচিত্রবিশারদ আউগুস্ট ফন ফ্লিগেলি-র নামে অন্তরীপটির নামকরণ করা হয়।  বিষয়শ্রেণী:রাশিয়ার অন্তরীপ বিষয়শ্রেণী:আর্খাঙ্গেলস্ক ওবলাস্ত বিষয়শ্রেণী:উত্তর মহাসাগর বিষয়শ্রেণী:ফ্রান্‌ৎস ইয়োসেফ দ্বীপপুঞ্জ বিষয়শ্রেণী:পৃথিবীর চরম বিন্দু
কাশীনাথ রাও বৈদ্য (মৃত্যু ১৩ মার্চ ১৯৫৯, হায়দ্রাবাদ) ছিলেন একজন ভারতীয় আইনজীবী এবং রাজনীতিবিদ। Abbasayulu, Y. B. Scheduled Caste Elite: A Study of Scheduled Caste Elite in Andhra Pradesh. Hyderabad: Dept. of Sociology, Osmania University, 1978. p. 43 বৈদ্য ১৯৫২ সালের নির্বাচনে বেগম বাজার নির্বাচনী এলাকা থেকে ভারতীয় জাতীয় কংগ্রেসের প্রার্থী হিসেবে হায়দরাবাদ রাজ্য বিধানসভায় নির্বাচিত হন। AP Legislature. HYDERABAD LEGISLATIVE ASSEMBLY (CONSTITUTED ON 1952)  বৈদ্য ১৫৭৯৪ ভোট (নির্বাচনে ভোটের ৭২.৪৮%) পান। Election Commission of India. STATISTICAL REPORT ON GENERAL ELECTION, 1951 TO THE LEGISLATIVE ASSEMBLY OF HYDERABAD  নির্বাচনের পর তিনি বিধানসভার স্পিকার নির্বাচিত হন।   বৈদ্য ১৩ মার্চ ১৯৫৯ সালে হায়দ্রাবাদে মারা যান।   তথ্যসূত্র   বিষয়শ্রেণী:হায়দ্রাবাদ, ভারতের রাজনীতিবিদ বিষয়শ্রেণী:জন্মের বছর অনুপস্থিত বিষয়শ্রেণী:১৯৫৯-এ মৃত্যু বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
রবার্ট হ্যাব্রোস হলেন একজন ভিজ্যুয়াল ইফেক্ট শিল্পী  যিনি ডিস্ট্রিক্ট 9 চলচ্চিত্রে তার কাজের জন্য ৮২ তম একাডেমি পুরস্কারে মনোনীত হয়েছিলেন। ম্যাট আইটকেন, ড্যান কাউফম্যান এবং পিটার মুইজারদের সাথে তার মনোনয়ন ভাগ করা হয়েছিল।   তিনি স্টারগেট এসজি-১ এবং ফ্রিঞ্জের মতো টিভি শোতেও কাজ করেছেন।   নির্বাচিত চলচ্চিত্রের তালিকা    স্পেসক্যাম্প (১৯৮৬)  বিল অ্যান্ড টেডের চমৎকার অ্যাডভেঞ্চার (১৯৮৯)  একটি জিনোম নামের জিনোম (১৯৯০)  স্পেসড ইনভেডারস (১৯৯০)  শহরতলির কমান্ডো (১৯৯১)  হানি, আই ব্লু আপ দ্য কিড (১৯৯২)  টিনেজ মিউট্যান্ট নিনজা টার্টলস III (১৯৯৩)  জেলা 9 (২০০৯)  ক্রনিকল (২০১২)   তথ্যসূত্র    বহিঃসংযোগ      বিষয়শ্রেণী:বিশেষ আবহ ব্যক্তিত্ব বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
ভিওয়ার্কার হলো ফ্রিল্যান্সার.কম কর্তৃক অধিগ্রহণকৃত অনলাইন পোর্টাল, মুক্তপেশা ও আউটসোর্সিং প্রকল্পের ওয়েবসাইট। ফ্রিল্যান্সার.কম, ইলেন্স, গুরু.কম ও আপওয়ার্ক এর মতো এটিও ছিলো বিশ্বের সবচেয়ে বড় অনলাইন মুক্তপেশাজীবীদের বাজার।  ২০১২ সালের ১৯ নভেম্বর ফ্রিল্যান্সার.কম এটিকে কিনে নেয়।  পটভূমি right|ভিওয়ার্কার এর কার্যালয়  ভিওয়ার্কার ২০০১ সালে ইয়ান ইপুলিটো কর্তৃক "রেন্ট এ কোডার" নামের অধীনে ফ্লোরিডার ট্যাম্পাতে প্রতিষ্ঠিত হয়।  ইপুলিটো এর পূর্বে কম্পিউটার প্রোগ্রামের সোর্স কোড শেয়ার ও উচ্চমাধ্যমিক মূল্য পরিশোধযুক্ত প্রোগ্রামিং প্রকল্পের প্লাটফর্ম তৈরির জন্য প্লানেট সোর্স কোড নামের একটি ওয়েবসাইটও প্রতিষ্ঠা করেছিলেন।  ভিওয়ার্কার বেশ কয়েকটা উদ্ভাবনী ফিচার তৈরি করেছিলেন, যার মধ্যে ট্রায়ালসোর্সিং নামের এক ধরনের উদ্ভাবনও অন্তর্ভুক্ত রয়েছে।  কোম্পানিটি যুক্তরাষ্ট্রের ২০০৭-২০১০ সাল থেকে পর্যন্ত খুব দ্রুত ক্রম বর্ধমান ৫০০০ কোম্পানির মধ্যে অন্তর্ভুক্ত ছিলো, যেটি ইন্ক ম্যাগাজিন কর্তৃক তালিকাভুক্ত হয়। ১৫ এপ্রিল ২০১০ সালে কোম্পানিটি প্রায় ১০০টির মতো নতুন কাজে যুক্ত করার মাধ্যমে নিজেদের কোম্পানির কর্মপ্রকল্প প্রসারিত করেছিলেন। যার মধ্যে ছিলো প্রোগ্রামিং, গ্রাফিক্স ডিজাইন, পার্সোনাল এসিস্টেন্ট ও অন্যান্য। কোম্পানির নামটি মূলত তাদের খরিদ্দারদের সুবিধার্থে ভার্চুয়াল ওয়ার্ককে সংক্ষেপে ভিওয়ার্কার হিসেবে ডাকতো। ১৭ নভেম্বর ২০১২ সালে সাইটটির প্রতিবেদনে বলা হয় যে, কোম্পানির শুরু থেকে এই পর্যন্ত ১.৩ মিলিয়ন প্রকল্পের বিপরীতে তাদের ব্যবহারকারীরা ১৩৯ মিলিয়ন মার্কিন ডলার আয় করে।  ব্যবসায়িক মডেল ভিওয়ার্কার তাদের গ্রাহকদেরকে ওয়েবসাইটে প্রকল্প ও চাকরি পোস্ট করার অনুমোদন দিয়ে থাকে।  তাদের ব্যবসায়িক মডেল অনুযায়ী, ভিওয়ার্কার শুধুমাত্র কোনো মুক্তপেশার ওয়েবসাইট ছিলো না, তাদের গ্রাহকরা নিজেদের তৈরী উদ্ভাবনী কাজসমূহ কপিরাইট আইনের অধীনে সেখানে ক্রয়-বিক্রয় করতে পারতো।  সমালোচনা  ২০০৪ সালে ভিওয়ার্কার নিউইয়র্কের লিভিংস্টোন শহরে দূর্ঘটনাবশত তাদের ওয়েবসাইটে ব্যক্তিগত তথ্য ও নিম্ন আয়ের তথ্য ফাঁস করে দেয়। ভিওয়ার্কার মাঝে মাঝে তাদের আউটসোর্স প্রোগ্রামগুলি শিক্ষার্থীদেরকে হোমওয়ার্ক সমস্যা হিসেবে করাতো। ফলে তারা ব্যাপক সমালোচনায় পতিত হয়। উল্লেখ্য, ২০১২ সালের ১৯ নভেম্বর ফ্রিল্যান্সার.কম তাদের কোম্পানিটিকে ক্রয় করে নেয়।  আরও দেখুন   ফ্রিল্যান্সার.কম  গুরু.কম  ফাইবার  আপওয়ার্ক  তথ্যসূত্র  বহিঃসংযোগ  vWorker website   বিষয়শ্রেণী:Telecommuting বিষয়শ্রেণী:অনলাইন কোম্পানি বিষয়শ্রেণী:ওয়েবসাইট বিষয়শ্রেণী:মার্কিন কোম্পানি বিষয়শ্রেণী:ফ্রিল্যান্সিং ওয়েবসাইট বিষয়শ্রেণী:অনলাইন বাজার বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি বিষয়শ্রেণী:ফ্রিল্যান্স মার্কেটপ্লেস ওয়েবসাইট বিষয়শ্রেণী:মার্কিন যুক্তরাষ্ট্রের কর্মসংস্থান ওয়েবসাইট বিষয়শ্রেণী:মার্কিন যুক্তরাষ্ট্রের অনলাইন বাজার
হ্যারিয়ার (ইংরেজি: Harrier Jump Jet)  এক বিশেষ ধরনের সামরিক বিমান যার উড্ডয়নের জন্য কোনো রানওয়ের প্রয়োজন হয়না এবং এটি হেলিকপ্টারের মত সরাসরি উলম্বিক ভাবে উড্ডয়নে সক্ষম। হ্যারিয়ার বিমান আকাশ থেকেও মাটিতে হামলা চালাতে পারে। এই বিমানটি ইউ এস এম সি, স্প্যানিশ নেভি, ইতালীয় নেভি ব্যবহার করে।   পটভূমি  এটি ন্যাটোর সমন্বিত যুদ্ধাস্ত্র উন্নয়ন প্রকল্পের ফলে বিকাশ কালে উন্নতিতে সহায়তা পায়।Mason 1967, p. 3.Jefford 2006, pp. 21–22. ১৯৬০-এর দশকের শেষের দিকে রয়েল এয়ার ফোর্সের জন্য ৬টি  P.1127 (RAF)-এর সরবরাহ করার চুক্তি করা হয়।Jenkins 1998, p. 21.   চিত্রশালা    তথ্যসূত্র    বহিঃসংযোগ   বিষয়শ্রেণী:সামরিক বিমান বিষয়শ্রেণী:যুদ্ধ বিমান বিষয়শ্রেণী:ব্রিটিশ উদ্ভাবন বিষয়শ্রেণী:বহন ভিত্তিক বিমান বিষয়শ্রেণী:ম্যাকডনেল ডগলাস বিমান বিষয়শ্রেণী:একক ইঞ্জিনযুক্ত জেট বিমান
খ্রীষ্টীয় আত্মপক্ষসমর্থন (, “মৌখিক প্রতিরক্ষা, প্রতিরক্ষামূলক বক্তব্য”) হল খ্রীষ্টান ধর্মতত্ত্বের একটি শাখা যেটি খ্রিস্ট ধর্মকে সমালোচনা বা আপত্তির মুখে প্রতিরোধ করে।  খ্রীষ্টান আত্মপক্ষসমর্থকরা বিগত শতাব্দীগুলোতে নানা বিভিন্ন রূপ নিয়েছেন, প্রারম্ভিক মণ্ডলীর প্রেরিত পৌল এবং কুলপিতা লেখক অরিগেন, অগাস্টিন অব হিপো, সাক্ষী জাস্টিন, টেরটুলিয়ান থেকে শুরু করে পরবর্তীতে স্কলাস্টিক যুগের লেখক টমাস আকুইনাস, ডান্স স্কোটাস, উইলিয়াম অব ওকহাম, আনসেল্ম অব ক্যান্টবেরি পর্যন্ত।  আলোকিত যুগের পূর্বে ব্লেজ পাস্কাল ছিলেন একজন সক্রিয় আত্মপক্ষসমর্থক। আধুনিক যুগে বিভিন্ন লেখক যেমন জি. কে. চেস্টারটন, সি. এস. লুইস, জি. এ. এম. অ্যান্সকম্ব প্রমুখেরা খ্রীষ্টধর্মকে প্রতিরোধ করার প্রচেষ্টা করেছেন।   তথ্যসূত্র   বিষয়শ্রেণী:খ্রিস্টান ধারা বিষয়শ্রেণী:খ্রিস্টান পরিভাষা
জুবিলি ব্রিজ একটি একশো বছরেরও বেশি পুরনো সেতু। এটি ভারতের পশ্চিমবঙ্গ রাজ্যের উত্তর চব্বিশ পরগনা এবং হুগলি জেলার মধ্যে সংযোগকারী হুগলী নদী বা গঙ্গার উপরে একটি গুরুত্বপূর্ণ রেল সেতু। এটি নৈহাটি এবং ব্যান্ডেল এর মধ্যে রেলওয়ে সংযোগ স্থাপন করছে। এই সেতুটির হুগলি জেলার দিকে রয়েছে হুগলিঘাট স্টেশন এবং উত্তর চব্বিশ পরগণা জেলার দিকে রয়েছে গরিফা স্টেশন ।  এই সেতুটি নির্মাণের কাজ আরম্ভ হয় ১৮৮২ সালে এবং সেতুটি খোলা হয় ১৬ই ফেব্রুয়ারি ১৮৮৭ সালে। ইংল্যান্ডের রানী ভিক্টোরিয়ার রাজত্বের পঞ্চাশতম বর্ষে সেতুটি নির্মিত হয়েছিল বলে সেতুটির নাম রাখা হয়েছিল জুবিলি ব্রিজ। বিভূতিভূষন বন্দ্যোপাধ্যায়ের পথের পাঁচালি উপন্যাসে এই সেতুর কথা আছে। বহু বছর ব্যবহারের ফলে এই সেতুটি দুর্বল হয়ে পড়ায় সম্প্রতি এর পাশেই একটা নতুন ব্রিজ (সম্প্রীতি সেতু) নির্মাণ করা হচ্ছে।   তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের রেল সেতু বিষয়শ্রেণী:উত্তর চব্বিশ পরগনা জেলার ভবন ও স্থাপনা বিষয়শ্রেণী:১৮৮৫-এ ভারতে প্রতিষ্ঠিত বিষয়শ্রেণী:২০১৬-এ ভারতে বিলুপ্ত বিষয়শ্রেণী:১৮৮৫-এ সম্পন্ন সেতু বিষয়শ্রেণী:ভারতের রেল সেতু বিষয়শ্রেণী:পশ্চিমবঙ্গের সেতু বিষয়শ্রেণী:উত্তর চব্বিশ পরগনা জেলা বিষয়শ্রেণী:১৮৮৭-এ ব্রিটিশ ভারতে প্রতিষ্ঠিত